Ove Kvangarsnes

Ove Kvangarsnes (født 12. mai 1957) er en norsk musiker og fiolinist fra Ålesund. Han har vært leder for Ålesund Strykekvartetthttp://www.aasentunet.no/default.asp?id=10372&menu=16 og også tidligere konsertmester for Ålesund Symfoniorkester. 

Han vokste opp på Emblem som eldstemann i en søskenflokk på tre. Hans to yngre søsken er Kjetil Kvangarsnes, kantor i Borgund kirke, og Kari Kvangarsnes Miller, en cellist. 
Ove Kvangarsnes ble utdannet ved Norges musikkhøgskole og har tidligere spilt som vikar i Filharmonisk orkester, Den Norske Operas orkester og Kringkastingsorkestret. Han har også vært et av Ålesund Symfoniorkesters representanter til hovedkomiteen i Aaleund Musikkfestival i 1987 og 1988.   

Han har også vært medvirkende i ungdomsarbeid i sammenheng med musikk med blant annet oppstarten av Respons (tidl. Emblem kristelige ungdomskor) i 1973 og ungdomsorkesteret Indre Strøk i 1994, samt ved å ha vært dirigent for Ås kristelige ungdomsforening sitt kor. 

Han er gift med Birgitte Ulstein Kvangarsnes, og har fire barn.

 Referanser 

Kategori:Norske fiolinister
Kategori:Personer fra Ålesund kommune
Kategori:Fødsler i 1957